b'\n_START_ARTICLE_\nBelasica\n_START_SECTION_\nZemljopisne karakteristike\n_START_PARAGRAPH_\nOvaj planinski masiv dug je oko 63 kilometara, i \xc5\xa1irok izme\xc4\x91u 7 do 9 kilometara. Prote\xc5\xbee se u smjeru istok - zapad, na zapadu granica mu je rijeka Vardar, sa istoka je to rijeka Struma, na sjeveru je to Strumi\xc4\x8dka kotlina, a na jugu kotlina Dojranskog jezera i Serska kotlina. _NEWLINE_Najvi\xc5\xa1i vrh planine je; Radomir  ( ili Kalabak ) na 2 029 metara nadmorske visine (na gr\xc4\x8dko - bugarskoj granici ). Ostali planinski vrhovi su;\xc2\xa0: Kongur (1 951 m.), Debelo brdo (1 951 m.), Lozen (1 898 m.) i Tumba ( 1 880 m. ), nalazi se na samoj trome\xc4\x91i. Unutar makedonskog dijela planine nalazi se poznati Smolarski vodopad. _NEWLINE_Planina je izvori\xc5\xa1te mnogih vodotokova ( \xd0\x90nska reka ) i termalnih voda, me\xc4\x91u termalnim izvorima zna\xc4\x8dajan je onaj u selu Bansko ( u Makedoniji ) koji je sa temperaturom vode od 75 C., najtopliji u Republici Makedoniji. Od nedavno je ure\xc4\x91en, i po\xc4\x8dinje djelovati kao termalno lje\xc4\x8dili\xc5\xa1te._NEWLINE_Na sjeveroisto\xc4\x8dnim obroncima ove planine smje\xc5\xa1ten je makedonski grad Strumica, a sa Bugarske strane grad Petri\xc4\x8d, na ju\xc5\xbenoj gr\xc4\x8dkoj strani najve\xc4\x87e naselje je grad Seres._NEWLINE_Klima ovog masiva je mediteranska, jer podlije\xc5\xbee velikom utjecaju obli\xc5\xbenjeg Egejskog mora. Planina je dobro po\xc5\xa1umljena, bjelogori\xc4\x8dnim ( pitomi kesten, hrast, bukva, jasen ) i crnogori\xc4\x8dnim ( bor, jela ) vrstama drve\xc4\x87a._NEWLINE_Od 2001. godine odr\xc5\xbeava se na ovoj planini manifestacija - Balkan bez granica, u kojoj se svakog kolovoza, planinari i izletnici iz tri pograni\xc4\x8dne dr\xc5\xbeave penju na vrh - Tumba._NEWLINE_Podru\xc4\x8dje planine Belolasica, progla\xc5\xa1eno je Euroregijom ( 2003.)\n_START_SECTION_\nPark prirode Belasica\n_START_PARAGRAPH_\nNa bugarskom dijelu planine nalazi se Park prirode Belasica, ustanovljen 28. prosinca, 2007. godine. Ima povr\xc5\xa1inu od 11732.4 hektara.'